Diari Oficial de la Generalitat Valenciana


Sumari del DOGV 7748, del 29-03-2016 (2016/1900)

RESOLUCIÓ de 2 de març de 2016, de la Conselleria d'Educació, Investigació, Cultura i Esport, per la qual es convoquen els premis extraordinaris dels ensenyaments esportius de règim especial corresponents al curs 2014-2015, per a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7748

Data del DOGV
:   29-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1900


Data del document
:   02-03-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * distinció honorífica

RESOLUCIÓ de 2 de març de 2016, de la Conselleria d'Educació, Investigació, Cultura i Esport, per la qual es convoquen els premis extraordinaris dels ensenyaments esportius de règim especial corresponents al curs 2014-2015, per a la Comunitat Valenciana. [2016/1900]  
L'Ordre 2/2015, de 21 de gener, de la Conselleria d'Educació, Cultura i Esport (DOCV 26.01.2015), crea i regula per a la Comunitat Valenciana els premis extraordinaris dels ensenyaments esportius de règim especial com a reconeixement oficial dels mèrits de l'alumnat que ha cursat brillantment aquesta etapa educativa.  
En l'esmentada ordre s'indica que anualment la conselleria competent en matèria d'educació convocarà aquests premis per a l'alumnat que haja finalitzat els seus estudis en el curs acadèmic anterior a la dita convocatòria.  
Per tot això, en virtut de les competències que em confereix l'article 28 de la Llei 5/1983, de 30 de desembre, del Consell, i fent ús de les competències atribuïdes en el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer. Objecte de la convocatòria  
Es convoquen els premis extraordinaris dels ensenyaments esportius de règim especial en l'àmbit de la Comunitat Valenciana corresponents al curs 2014-2015.  
Les bases de la convocatòria són les que figuren en l'Ordre 2/2015, de 21 de gener (DOCV 7450, 26.01.2015).  
  
Segon. Nombre de premis  
Es podrà concedir un premi extraordinari de grau mitjà i un premi de grau superior per cada modalitat esportiva implantada o autoritzada a la Comunitat Valenciana.  
  
Tercera. Sol·licituds i termini de presentació  
1. L'alumnat que, reunint els requisits indicats, desitge optar als premis extraordinaris d'ensenyaments esportius de règim especial, haurà de presentar junt amb el full d'inscripció que s'adjunta a la present resolució, tota la documentació indicada en l'Ordre 2/2015, de 21 de gener, preferiblement en els registres de les direccions territorials d'Educació, Investigació, Cultura i Esport corresponents. Així mateix, s'haurà d'adjuntar còpia escanejada de la inscripció al correu electrònic: afvc@kyr.gqh.nf  
2. El termini per a la presentació de sol·licituds serà de 10 dies hàbils, a partir de l'endemà de la publicació de la present resolució en el Diari Oficial de la Comunitat Valenciana.  
3. Si la sol·licitud d'inscripció no reuneix els requisits necessaris, es requerirà a les persones interessades que en el termini de 10 dies hàbils esmenen la falta, indicant-los que si no ho fan es considerarà desestimada la seua petició.  
  
Quarta. Comissió de selecció  
1. Per a la valoració de les sol·licituds es constituirà una comissió de selecció integrada segons el que disposa l'Ordre 2/2015, de 21 de gener.   
  
2. La Direcció General de Formació Professional i Ensenyaments de Règim Especial traslladarà a la comissió de selecció la documentació dels alumnes inscrits.  
  
Cinquena. Criteris de valoració  
Els premis es concediran a aquelles persones participants que hagen obtingut la major qualificació final del cicle corresponent, i en cas d'empat caldrà ajustar-se al que disposa l'Ordre 2/2015, de 21 de gener.  
  
Sisena. Premis i efectes  
1. D'acord amb la resolució de concessió de premis, que serà publicada en el Diari Oficial de la Comunitat Valenciana, la Conselleria d'Educació, Investigació, Cultura i Esport notificarà a l'alumnat premiat la data i el lloc en què es lliuraran.  
2. L'alumnat premiat rebrà un diploma a l'excel·lència en el rendiment acadèmic, expedit per la conselleria competent en matèria d'educació. Així mateix, l'obtenció del premi es consignarà, per mitjà de diligència específica, en l'expedient acadèmic de l'alumnat amb la denominació «Premi Extraordinari d'Ensenyaments Esportius de Règim Especial».  
3. L'obtenció del premi extraordinari d'aquests ensenyaments podrà donar opció, si és el cas, a concórrer, prèvia inscripció, al corresponent premi nacional.  
  
Setena. Retirada de documentació  
La documentació presentada pels sol·licitants podrà ser retirada dins dels tres mesos següents a comptar de l'endemà de la publicació de l'adjudicació dels premis en el Diari Oficial de la Comunitat Valenciana, dirigint-se a la Direcció General de Formació Professional i Ensenyaments de Règim Especial, de la Conselleria de Educació, Investigació, Cultura i Esport.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la conseller d'Educació, Investigació, Cultura i Esport, en el termini d'un mes a comptar de l'endemà de la seua publicació.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.  
  
València, 2 de març de 2016. La directora general de Formació Professional i Ensenyaments de Règim Especial: Marina Sánchez Costas.